Boško Obradović (političar)
<s>Boško Obradović (Čačak, 23. avgusta 1976.), srpski političar.</s><s>Osnivač je i predsednik političke stranke Srpskog sabora Dveri, takođe je osnivač časopisa Dveri srpske.</s>

<s>Biografija 
Boško Obradović je rođen u Vranićima, u blizini Čačka, 23. avgusta 1976. godine.</s><s>Odrastao je u svom rodnom mestu.</s><s>Gimnaziju je završio u Čačku, da bi zatim upisao Filološki fakultet Univerziteta u Beogradu, na kome je diplomirao 2002. godine, sa tezom Miloš Crnjanski i novi nacionalizam.</s><s>Svoju diplomsku studiju je publikovao 2005. godine, i za nju je dobio nagradu za najbolju knjigu na srpskom jeziku „Miloš Crnjanski”, u periodu 2003—2005.</s>

<s>Radio je punih šest godina kao bibliotekar, a bio je na mestu šefa odnosa sa javnošću Gradske biblioteke Čačka.</s><s>Trenutno je jedan od urednika izdavačke kuće "Catena Mundi", koju je osnovao zajedno sa Branimirom Nešićem.</s><s>Кrajem 1990ih objavljivao je tekstove u ljotićevskom časopisu „Nova iskra“.</s>

<s>Oženjen je i otac troje dece.</s>

<s>Dveri srpske 
Zajedno sa još dvoje studenata Filološkog fakulteta Univerziteta u Beogradu, osnovao je časopis Dveri srpske, 1999. godine.</s><s>Časopis je pokrenut kao bilten studenata srbistike, da bi se zatim razvio u jedan od najpopularnijih nacionalnih časopisa.</s><s>Vremenom, bio je jedan od osnivača udruženja građana Srpski sabor Dveri.</s><s>2003. godine bio je pokretač ideja Srpske mreže, Sabora srpske omladine i Svetosavske škole.</s><s>2015. godine osniva i registruje političku stranku Srpski sabor Dveri.</s>

<s>Parlamentarni izbori 2012.</s><s>Na parlamentarnim izborima za poslanike u Narodnoj skupštini Republike Srbije, održanim 6. maja 2012. godine, Boško Obradović je bio četvrti kandidat na izbornoj listi Dveri srpski za Narodnu skupštinu, i nosilac izborne liste Dveri za Čačak.</s>

<s>Dveri srpske su u Čačku prešle izborni cenzus, i osvojile 13,24% glasova.</s><s>Njihovi odbornici su preuzeli svoje mandate 12. jula 2012. godine, a predsednik odborničke grupe Dveri u Skupštini grada Čačka je Boško Obradović.</s>

<s>Dela 
 Miloš Crnjanski i novi nacionalizam, Hrišćanska misao, Beograd 2005.</s><s>Srpski zavet – srpsko nacionalno pitanje danas, Srpski sabor Dveri, 2007. (drugo izdanje: 2008; treće izdanje 2010. godine)
 Srpska unija - Elementi nacionalne strategije za 21. vek, Dveri, Catena Mundi, Beograd, 2012.</s>

<s>Vidi još 
 Srpski sabor Dveri
 Vladan Glišić</s>

<s>Spoljašnje veze</s>

<s>Biografija Boška Obradovića</s>

<s>Srpski političari
Srpski pisci
Biografije, Čačak
Authority control</s>

